
LIETUVOS RESPUBLIKOS VYRIAUSYBĖ

NUTARIMAS
DĖL VIEŠOJO IR PRIVATAUS SEKTORIŲ PARTNERYSTĖS PROJEKTO „LIETUVOS KARIUOMENĖS RŪDNINKŲ KARINIO POLIGONO KARINĖS INFRASTRUKTŪROS VYSTYMAS“ ĮGYVENDINIMO

2024 m. gruodžio 11 d. Nr. 1085
Vilnius


Vadovaudamasi Lietuvos Respublikos investicijų įstatymo 152 straipsnio 1 dalies 1 punktu, 153 straipsnio 5 dalimi ir įgyvendindama Viešojo ir privataus sektorių partnerystės projektų rengimo ir įgyvendinimo taisykles, patvirtintas Lietuvos Respublikos Vyriausybės 2009 m. lapkričio 11 d. nutarimu Nr. 1480 „Dėl viešojo ir privataus sektorių partnerystės“, Lietuvos Respublikos Vyriausybė  nutaria:
. Įgyvendinti viešojo ir privataus sektorių partnerystės projektą „Lietuvos kariuomenės Rūdninkų karinio poligono karinės infrastruktūros vystymas“ (toliau – Partnerystės projektas), kurio tikslas – užtikrinti Vokietijos Federacinės Respublikos sunkiosios brigados dislokavimą Lietuvos kariuomenės Rūdninkų karinio poligono teritorijoje, padidinti infrastruktūros ir paslaugų prieinamumą, siekiant užtikrinti numatomos dislokuoti Vokietijos Federacinės Respublikos sunkiosios brigados poreikius, ir padidinti kovinius pajėgumus Lietuvos Respublikos suverenitetui, teritorijos neliečiamybei ir vientisumui saugoti ir ginti.
. Nustatyti pagrindines Partnerystės projekto sąlygas:
. Partnerystės projektui taikomas partnerystės būdas – valdžios ir privataus subjektų partnerystė;
. valdžios ir privataus subjektų partnerystės sutarties laikotarpis – iki 15 metų;
. privačiam subjektui perduodamos veiklos:
. turto sukūrimo veikla, kurią sudaro statinių projektavimas, statyba, įrengimas, baldų, įrangos, įrenginių įgijimas, sukūrimas ir jų įdiegimas, montavimas, įrengimas;
. turto priežiūros veikla, kurią sudaro nekilnojamojo turto priežiūra, teritorijos tvarkymas, baldų, įrangos ir įrenginių priežiūra, ir kito valdžios ir privataus subjektų partnerystės sutartyje numatyto turto priežiūra;
. viešojo sektoriaus subjekto įsipareigojimai, kurie įvertinti naudojant pinigų srautus, apskaičiuotus realiąja verte, ir išreikšti grynąja dabartine verte, – 1 826 722 533 Eur (vienas milijardas aštuoni šimtai dvidešimt šeši milijonai septyni šimtai dvidešimt du tūkstančiai penki šimtai trisdešimt trys eurai), įskaitant pridėtinės vertės mokestį.
. Įgalioti Lietuvos Respublikos krašto apsaugos ministeriją, įvykdžius Viešojo ir privataus sektorių partnerystės projektų rengimo ir įgyvendinimo taisyklėse, patvirtintose Lietuvos Respublikos Vyriausybės 2009 m. lapkričio 11 d. nutarimu Nr. 1480 „Dėl viešojo ir privataus sektorių partnerystės“, nustatytas sąlygas, pasirašyti valdžios ir privataus subjektų partnerystės sutartį ir įgyvendinti Partnerystės projektą.




Laikinai einanti Ministro Pirmininko pareigas                                                 Ingrida Šimonytė



Laikinai einantis krašto apsaugos ministro pareigas                                    Laurynas Kasčiūnas	

